The Sound of Silence (pieseň)

„The Sound of Silence“ je skladba, ktorá preslávila v 60. rokoch 20. storočia folkové duo Simon and Garfunkel. 

Pieseň napísal vo februári 1964 Paul Simon ako reakciu na atentát na Johna Fitzgeralda Kennedyho. Koncipoval ju v súlade s emocionálnou traumou amerického národa v tomto období. Jej pôvodná akustická verzia vyšla na albume Wednesday Morning, 3 A.M., no neskôr bola upravená pridaním elektrických hudobných nástrojov a v septembri 1965 vyšla na singli, ktorý sa pomaly šplhal rebríčkom hitov až sa na Nový rok 1966 dostal na jeho vrchol. V roku 1966 vyšla nahrávka tejto skladby na albume Sounds of Silence. 

Pôvodný názov piesne použitý pre prvé albumy a na singli bol „The Sounds of Silence“, jej súčasný titul „The Sound of Silence“ bol použitý na neskorších kompiláciách. Obidve formy slov, v pluráli a singulári, sa nachádzajú v texte spievanej skladby.

História 
Na kompozícii skladby začal Simon pracovať niekedy v období po smrti J. F. Kennedyho. Najprv mal hotovú hudobnú linku, neskôr do nej pridával text. Text piesne bol pravdepodobne pripravený dňa 19. februára 1964, kedy ju Simon predviedol Garfunkelovi. Krátko na to duo vystúpilo s touto kompozíciou vo folkových kluboch v New Yorku. Prvá nahrávka tejto skladby vznikla 10. marca 1964 a vyšla na ich spoločnom debutovom albume Wednesday Morning, 3 A.M., ktorý vyšiel v októbri 1964. Album bol prepadákom a duo Simon and Garfunkel sa po tomto neúspechu rozišlo. Simon v nasledujúcom roku 1965 odišiel do Anglicka, kde viackrát sólovo vystúpil v miestnych folkových kluboch s piesňou „The Sounds of Silence“. V máji 1965 vyšla táto jeho sólová verzia na jeho albume The Paul Simon Songbook. 

Medzičasom sa Tom Wilson, Simonov a Garfunkelov producent z vydavateľstva Columbia Records v New Yorku rozhodol, že presadí vysielanie tejto piesne na rozhlasových staniciach v Bostone, Gainesville a na Cocoa Beach na Floride.

Dňa 15. júna 1965, tesne po skončení nahrávania Dylanovej skladby „Like a Rolling Stone“, bez konzultácie so Simonom či Garfunkelom zobral pôvodnú akustickú verziu piesne „The Sounds of Silence“ a spolu s Alom Gorgonim (elektrická gitara), Bobom Bushnellom (basová gitara) a  Bobby Greggom (bicie) ju upravil a vydal ju v septembri toho istého roku na singli. Tento singel s „B“ skladbou „We've Got a Groovy Thing Going“ sa dostal do amerických popových hudobných rebríčkov, v ktorých sa postupne vyšplhal na vrchol.

Skutočnosť, že jeho skladba sa nachádza v hudobných rebríčkoch USA Simon zistil počas vystúpenia v klube v Kodani v Dánsku. Po tomto zistení sa na jeseň do Spojených štátov vrátil. Niekoľko týždňov na konci roku 1965 a na začiatku roku 1966 sa pieseň v hitparádach dostala na prvú priečku. Po tomto úspechu sa duo Simon and Garfunkel znovu spojilo a úspešný hit vydalo ako titulnú skladbu ich druhého albumu Sounds of Silence, ktorý bol narýchlo nahraný v decembri 1965 a vydaný v januári 1966. Vďaka tejto piesni sa z dua stali hviezdy a spolu s ich ďalšími dvoma „Top Five“ hitmi z leta 1966 s názvami „I Am a Rock“ a „Homeward Bound“ sa upevnila ich pozícia medzi slávnymi. 

V roku 1999 americká organizácia na sledovanie vysielania, BMI, označila pieseň „The Sounds of Silence“ za osemnástu najhranejšiu skladbu 20. storočia. V roku 2004 dal časopis Rolling Stone túto nahrávku na 156. miesto zoznamu 500 najlepších skladieb všetkých čias. Je to jedna z troch piesní dua Simon and Garfunkel v tomto zozname.

Cover verzia od skupiny Disturbed

Cover verzia skladby „The Sound of Silence“ bola vydaná americkou heavy metalovou skupinou Disturbed 7. decembra 2015. Bolo vydané aj hudobné video. Ich cover verzia sa dostala na číslo 1 rebríčkov časopisu Billboard, Hard Rock Digital Songs a Mainstream Rock, a ako ich najvyššie umiestnená skladba v rebríčku Hot 100, kde sa umiestnila na čísle 42. Je tiež ich najvyššie umiestneným singlom v Austrália, kde sa umiestnil na čísle 4.

David Draiman to spieva v kľúči F#m. Postup akordu je F#m, E, D, A. Prvé dva verše sú takmer o oktávu nižšie ako pôvodné a vyskočil o oktávu vyššie pri posledných troch veršoch. Jeho hlasový rozsah je vo vedeckej notácii od E2 do A4.

V apríli 2016 Paul Simon schválil cover verziu. Dodatočne, 1. apríla, Simon poslal Draimanovi email, kde chválil výkon interpretácie skladby skupinou Disturbed v americkej talk show Conan. Simon napísal, „Skutočne mocné vystupenie v relácii Conan na ďalší deň. Prvý krát som vás mal možnosť vidieť naživo. Pekné. Vďaka.“ Draiman odpovedal, „Pán Simon, som poctený slovami. Dúfali sme len, že vzdáme hold a poctu briliantnosti jedného z najväčších skladateľov všetkých čias. Váš kompliment pre mňa/nás znamená svet a sme naveky vďační." Od septembra 2017 predal singel vyše 1,5 miliónov digitálnych stiahnutí a bol vysielaný vyše 54 miliónov krát, odhaduje spoločnosť Nielsen Music. Hudobné video malo viac 490 miliónov zhliadnutí na YouTube, zatiaľ čo vystupenie naživo v relácii Conan malo len 90 miliónov, čo ho robí najsledovanejším videom relácie na YouTube.

Dňa 27. septembra 2016 bola verzia skladby „The Sound of Silence“ od skupiny Disturbed vydaná ako stiahnutelný obsah pre videohru s názvom Rock Band 4.

Verzia od skupiny Disturbed bola použitá aj v epizóde "Ian Garvey" televízneho seriálu The Blacklist v novembri 2017.

Koncertná verzia skladby „The Sound of Silence“ s hosťom Mylesom Kennedym je obsiahnutá v albumoch Live at Red Rocks a Evolution (Deluxe Edition).

Chvály

Týždenné rebríčky

Koncoročné rebríčky

Referencie 

Piesne z 1965
Piesne Simon and Garfunkel
Skladby storočia